ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2250/96 ΤΗΣ ΕΠΙΤΡΟΠΗΣ της 25ης Νοεμβρίου 1996 για τροποποίηση του κανονισμού (ΕΚ) αριθ. 918/94 ο οποίος παρεκκλίνει από τον κανονισμό (ΕΟΚ) αριθ. 778/83 με τον οποίο καθορίζονται οι ποιοτικές προδιαγραφές για τις τομάτες όσον αφορά τις τομάτες με μίσχο (τομάτες σε τσαμπιά)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 2 παράγραφος 2,

Εκτιμώντας:

ότι ο κανονισμός (ΕΚ) αριθ. 918/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2728/95 (4), παρεκκλίνει από τον κανονισμό (ΕΟΚ) αριθ. 778/83 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1657/92 (6), προκειμένου να επιτρέψει, για μια δοκιμαστική περίοδο, την εμπορία των τοματών με μίσχο (τομάτες σε τσαμπιά) κατά την περίοδο εμπορίας 1994 7 ότι η περίοδος αυτή παρετάθη, με τον κανονισμό (ΕΚ) αριθ. 2728/95, καλύπτοντας έτσι και την περίοδο εμπορίας 1996 7 ότι, με τον όρο περίοδος εμπορίας για τις τομάτες, νοείται η περίοδος από 1ης Ιανουαρίου έως 31 Δεκεμβρίου ενός δεδομένου χρόνου 7

ότι φαίνεται σκόπιμο να προστεθούν οριστικά στον κανονισμό (ΕΟΚ) αριθ. 778/83 οι διατάξεις με τις οποίες επιτρέπεται η θέση σε εμπορία των τοματών με μίσχο (τομάτες με μίσχο (τομάτες σε τσαμπιά) 7 ότι, ωστόσο, έως ότου αρχίσει να ισχύει και να εφαρμόζεται η μεταρρύθμιση της αγοράς στον τομέα νωπών οπωροκηπευτικών, θα πρέπει να παραταθεί η προαναφερόμενη δοκιμαστική περίοδος για να καλύψει μία ακόμη συμπληρωματική περίοδο 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 1 πρώτο σκέλος της πρότασης του κανονισμού (ΕΚ) αριθ. 918/94 το έτος «1996» αντικαθίσταται από το έτος «1997».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 106 της 27. 4. 1994, σ. 5.

(4) ΕΕ αριθ. L 284 της 28. 11. 1995, σ. 4.

(5) ΕΕ αριθ. L 86 της 31. 1. 1983, σ. 14.

(6) ΕΕ αριθ. L 172 της 27. 6. 1992, σ. 53.
ΚΑΝΟΝΙΣΜΟΣ (ΕΚ) αριθ. 2087/96 ΤΟΥ ΣΥΜΒΟΥΛΙΟΥ της 28ης Οκτωβρίου 1996 περί τροποποιήσεως του κανονισμού (ΕΚ) αριθ. 1543/95 για παρέκκλιση, για την περίοδο 1995/96, από τον κανονισμό (ΕΚ) αριθ. 3119/93 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών, σχετικά με την περίοδο εφαρμογής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας ότι ορισμένες βιομηχανίες μεταποίησης εσπεριδοειδών εξακολουθούν να αντιμετωπίζουν οικονομικές δυσκολίες όσον αφορά την καταβολή της ελάχιστης τιμής στους παραγωγούς 7 ότι, για να επιλυθεί αυτό το πρόβλημα, ο κανονισμός (ΕΚ) αριθ. 1543/95 (4) επιτρέπει στα κράτη μέλη, για την περίοδο εμπορίας 1995/96, να καταβάλουν απευθείας, υπό ορισμένους όρους, τη χρηματική αντιστάθμιση στους παραγωγούς 7 ότι, ως εκ τούτου, πρέπει να παραταθεί, για τη νέα περίοδο εμπορίας 1996/97, η ισχύς των διατάξεων του κανονισμού (ΕΚ) αριθ. 1543/95,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 5 δεύτερο εδάφιο του κανονισμού (ΕΚ) αριθ. 1543/95 αντικαθίσταται ως εξής:

«Εφαρμόζεται για τις περιόδους εμπορίας 1995/96 και 1996/97.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 28 Οκτωβρίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. C 108 της 19. 7. 1996, σ. 17.

(2) ΕΕ αριθ. C 320 της 28. 10. 1996.

(3) Γνώμη που διατυπώθηκε στις 25 Σεπτεμβρίου 1996 (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 148 της 30. 6. 1995, σ. 30.
ΚΑΝΟΝΙΣΜΟΣ (ΕΚ) αριθ. 2079/96 ΤΗΣ ΕΠΙΤΡΟΠΗΣ της 29ης Οκτωβρίου 1996 για τη θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, με τον οποίο καθιερώνεται ο κοινοτικός τελωνειακός κώδικας (1), όπως τροποποιήθηκε από τον κανονισμό (ΕΟΚ) αριθ. 2454/93 (2),

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με τον οποίο καθιερώνεται ο κοινοτικός τελωνειακός κώδικας, όπως τροποποιήθηκε τελευταία από τον κανονισμό (ΕΚ) αριθ. 1676/96 (3), και ιδίως το άρθρο 173 παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια για τη θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει την 1η Νοεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Οκτωβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 218 της 28. 8. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1838/96 ΤΗΣ ΕΠΙΤΡΟΠΗΣ της 24ης Σεπτεμβρίου 1996 για τον καθορισμό των συντελεστών που εφαρμόζονται στα σιτηρά που εξάγονται με τη μορφή του «Scotch Whisky» για την περίοδο 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2825/93 της Επιτροπής, της 15ης Οκτωβρίου, 1993 για ορισμένες λεπτομέρειες εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση των επιστροφών που προσαρμόζονται για τα σιτηρά που εξάγονται με τη μορφή ορισμένων αλκοολούχων ποτών, και ιδίως το άρθρο 5 (1), όπως τροποποιήθηκε τελευταία από τον κανονισμό (ΕΚ) αριθ. 3098/94 (2),

Εκτιμώντας:

ότι το άρθρο 4 παράγραφος 1 του κανονισμού (ΕΟΚ) αριθ. 2825/93 προβλέπει ότι οι ποσότητες σιτηρών στις οποίες εφαρμόζεται η επιστροφή, είναι οι ποσότητες σιτηρών που τίθενται υπό έλεγχο και αποστάζονται και οι οποίες πολλαπλασιάζονται επί συντελεστή που καθορίζεται κατ' έτος για κάθε ενδιαφερόμενο κράτος μέλος 7 ότι ο συντελεστής αυτός εκφράζει τη σχέση που υπάρχει ανάμεσα στις συνολικά εξαγόμενες ποσότητες και στις συνολικές ποσότητες που διατίθενται στο εμπόριο για το εν λόγω αλκοολούχο ποτό με βάση την τάση που έχει διαπιστωθεί στην εξέλιξη των ποσοτήτων αυτών κατά τη διάρκεια αριθμού ετών που αντιστοιχεί στη μέση περίοδο παλαιώσεως του εν λόγω αλκοολούχου ποτού 7 ότι, με βάση τις πληροφορίες που έχουν αποσταλεί από το Ηνωμένο Βασίλειο και αφορούν την περίοδο από 1ης Ιανουαρίου έως 31 Δεκεμβρίου 1995, αυτή η μέση περίοδος παλαιώσεως, κατά το 1995, ήταν οκτώ έτη για το «Scotch Whisky» 7 ότι πρέπει, συνεπώς, να καθοριστούν οι συντελεστές για την περίοδο από 1ης Ιουλίου 1996 έως 30 Ιουνίου 1997 7

ότι το άρθρο 10 του πρωτοκόλλου αριθ. 3 της συμφωνίας για τον Ευρωπαϊκό Οικονομικό Χώρο (3) αποκλείει τη χορήγηση επιστροφών κατά την εξαγωγή προς το Λιχτενστάιν, την Ισλανδία και τη Νορβηγία 7 ότι, συνεπώς, σε εφαρμογή του άρθρου 7 παράγραφος 2 του κανονισμού (ΕΟΚ) αριθ. 2825/93, θα πρέπει αυτό να ληφθεί υπόψη στον υπολογισμό του συντελεστού για την περίοδο 1996/97 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Ιουλίου 1996 έως 30 Ιουνίου 1997, οι συντελεστές που αναφέρονται στο άρθρο 4 του κανονισμού (ΕΟΚ) αριθ. 2825/93, και εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του «Scotch Whisky» καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 258 της 16. 10. 1993, σ. 6.

(2) ΕΕ αριθ. L 328 της 20. 12. 1994, σ. 12.

(3) ΕΕ αριθ. L 1 της 3. 1. 1994, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1751/96 ΤΗΣ ΕΠΙΤΡΟΠΗΣ της 9ης Σεπτεμβρίου 1996 για τροποποίηση του κανονισμού (ΕΚ) αριθ. 1318/96 για παρέκκλιση από τον κανονισμό (ΕΟΚ) αριθ. 2456/93 όσον αφορά τη δημόσια παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 6 παράγραφος 7,

Εκτιμώντας:

ότι για τους διαγωνισμούς του Ιουλίου, Αυγούστου και Σεπτεμβρίου 1996 ο κανονισμός (ΕΚ) αριθ. 1318/96 της Επιτροπής, της 8ης Ιουλίου 1996, για παρέκκλιση από τον κανονισμό (ΕΟΚ) αριθ. 2456/93 περί των λεπτομερειών εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τη δημόσια παρέμβαση (3) όπως τροποποιήθηκε από τον κανονισμό (ΕΚ) αριθ. 1743/96 (4), καθόρισε με φθίνουσα πρόοδο το ανώτατο όριο του βάρους των σφαγίων που μπορούν να αγοραστούν στην παρέμβαση 7 ότι, για να μειωθούν οι αρνητικές συνέπειες από το εν λόγω μέτρο για τους οικονομικούς φορείς, ο προαναφερθείς κανονισμός επιτρέπει επίσης κατά παρέκκλιση για τους μήνες Ιούλιο και Αύγουστο την αγορά στην παρέμβαση σφαγίων με μεγαλύτερο βάρος ορίζοντας ότι η τιμή αγοράς δεν πληρώνεται παρά βάσει του κανονιστικού ανωτάτου ορίου βάρους 7 ότι, σε σχέση με τα μη ευνουχισμένα ζώα, τα βόδια φθάνουν στο βάρος για σφαγή πολύ αργότερα και έτσι αργότερα στη διάρκεια του έτους 7 ότι, για να αποφευχθεί η άνιση μεταχείριση μεταξύ των δύο αυτών κατηγοριών ζώων, θα πρέπει να επεκταθεί για τα βόδια η παρέκκλιση σχετικά με την τιμή αγοράς στην παρέμβαση στους διαγωνισμούς του Σεπτεμβρίου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος 3 τελευταίο εδάφιο του κανονισμού (ΕΚ) αριθ. 1318/96 συμπληρώνεται με την ακόλουθη φράση:

«Το εδάφιο αυτό εφαρμόζεται επίσης στους διαγωνισμούς του Σεπτεμβρίου 1996 για τα σφάγια που προέρχονται από ζώα που ανήκουν στην κατηγορία C.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στους διαγωνισμούς που διεξάγονται στη διάρκεια του Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 206 της 16. 8. 1996, σ. 23.

(3) ΕΕ αριθ. L 170 της 9. 7. 1996, σ. 26.

(4) ΕΕ αριθ. L 226 της 7. 9. 1996, σ. 9.
ΚΑΝΟΝΙΣΜΟΣ (ΕΚ) αριθ. 1774/96 ΤΗΣ ΕΠΙΤΡΟΠΗΣ της 12ης Σεπτεμβρίου 1996 για τον καθορισμό της ανώτατης περιεκτικότητας σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 2731/75 του Συμβουλίου, της 29ης Οκτωβρίου 1975, για τον καθορισμό των ποιοτικών τύπων του μαλακού σίτου, της σίκαλης και της κριθής, του αραβόσιτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 2054/93 (4), καθόρισε, μεταξύ άλλων, σε 14 % την ανώτατη περιεκτικότητα σε υγρασία των σιτηρών εκτός από το σκληρό σίτο 7 ότι στα πλαίσια του κανονισμού (ΕΟΚ) αριθ. 689/92 της Επιτροπής, της 19ης Μαρτίου 1992, για τον καθορισμό των διαδικασιών και των όρων αναλήψεως των σιτηρών από τους οργανισμούς παρεμβάσεως (5), όπως τροποποιήθηκε τελευταία από τον κανονισμό (ΕΚ) αριθ. 1773/96 (6), η ανώτατη περιεκτικότητα σε υγρασία καθορίστηκε σε 14,5 % 7 ότι ο εν λόγω κανονισμός έχει προβλέψει επίσης στο άρθρο 2 παράγραφος 4 ότι επιτρέπεται στα κράτη μέλη, μετά από αίτησή τους και υπό ορισμένους όρους, να εφαρμόσουν περιεκτικότητα σε υγρασία 15 % για όλα τα σιτηρά με εξαίρεση τον αραβόσιτο και το σόργο που προσφέρονται στην παρέμβαση 7

ότι ορισμένα κράτη μέλη υπέβαλαν τέτοιες αιτήσεις 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη που αναφέρονται στο παράρτημα του παρόντος κανονισμού εξουσιοδοτούνται να καθορίσουν σε 15 % την ανώτατη περιεκτικότητα σε υγρασία για τα σιτηρά που αναφέρονται στο ίδιο παράρτημα και προσφέρονται στην παρέμβαση κατά τη διάρκεια της περιόδου 1996/97.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 187 της 29. 7. 1993, σ. 6.

(5) ΕΕ αριθ. L 74 της 20. 3. 1992, σ. 18.

(6) Βλέπε σελίδα 15 της παρούσας Επίσημης Εφημερίδας.

ΠΑΡΑΡΤΗΜΑ

Ανώτατη περικτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου 1996/97

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1647/96 ΤΗΣ ΕΠΙΤΡΟΠΗΣ της 30ής Ιουλίου 1996 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση ενός καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1575/96 (2), και ιδίως το άρθρο 11,

Εκτιμώντας:

ότι ο κανονισμός (ΕΚ) αριθ. 658/96 της Επιτροπής, της 9ης Απριλίου 1996, περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών (3), όπως τροποποιήθηκε τελευταία από τον κανονισμό (ΕΚ) αριθ. 1326/96 (4), περιορίζει το ευεργέτημα των αντισταθμιστικών πληρωμών στους παραγωγούς κραμβόσπορου οι οποίοι χρησιμοποιούν σπόρους προς σπορά πιστοποιημένων ποιοτήτων και ποικιλιών 7

ότι η κύρια ποικιλία κραμβόσπορου που καλλιεργείται στη Σουηδία δεν πληροί τα κριτήρια επιλεξιμότητας 7 ότι παραχωρήθηκε στη Σουηδία, μετά από την προσχώρηση, μία μεταβατική περίοδος, ώστε να της επιτραπεί να παραγάγει ποικιλίες αντικατάστασης που μπορούν να καλλιεργούνται στις κλιματολογικές συνθήκες αυτής της χώρας 7 ότι οι ποικιλίες που αναπτύχθηκαν κατά τη διάρκεια αυτής της μεταβατικής περιόδου δεν επιτρέπουν την αντικατάσταση της υφιστάμενης ποικιλίας, κυρίως λόγω της ανεπαρκούς ποσότητας των νέων διαθέσιμων σπόρων προς σπορά και της μικρότερης αντίστασής τους στις χαμηλές θερμοκρασίες 7 ότι η ποικιλία «Per» θα έπρεπε να θεωρηθεί, για μία επιπλέον περίοδο εμπορίας, ποικιλία επιλέξιμη στις περιοχές όπου καλλιεργείται κατά παράδοση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής επιτροπής διαχείρισης των σιτηρών, λιπαρών ουσιών και των ξηρών χορτονομών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 658/96 τροποποιείται ως εξής:

Το άρθρο 4 παράγραφος 3 σημείο στ) αντικαθίσταται από το ακόλουθο κείμενο:

«στ) κατά παρέκκλιση των διατάξεων της παραγράφου 2, για τις περιόδους εμπορίας 1995/96, 1996/97 και 1997/98 και στις περιοχές της Σουηδίας που αναφέρονται στο παράρτημα ΙΙΙ μόνον, οι πιστοποιημένοι σπόροι προς σπορά της ποικιλίας "Per".»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 206 της 16. 8. 1996, σ. 1.

(3) ΕΕ αριθ. L 91 της 12. 4. 1996, σ. 46.

(4) ΕΕ αριθ. L 171 της 10. 7. 1996, σ. 7.
ΚΑΝΟΝΙΣΜΟΣ (ΕΚ) αριθ. 1716/96 ΤΗΣ ΕΠΙΤΡΟΠΗΣ της 29ης Αυγούστου 1996 σχετικά με τη διακοπή της αλιείας παπαλίνας από σκάφη που φέρουν τη σημαία της Σουηδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3074/95 του Συμβουλίου, της 22ας Δεκεμβρίου 1995, περί καθορισμού, για ορισμένα ιχθυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1996 και ορισμένων όρων βάσει των οποίων μπορούν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 1088/96 (4), προβλέπει τις ποσοστώσεις παπαλίνας για το 1996 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα παπαλίνας στα ύδατα των υποδιαιρέσεων CIEM III b, c, d, από σκάφη που φέρουν τη σημαία της Σουηδίας ή είναι νηολογημένα στη Σουηδία έχουν εξαντλήσει το όριο των ποσοστώσεων που έχουν χορηγηθεί για το 1996 7 ότι η Σουηδία απαγόρευσε την αλιεία του αποθέματος αυτού από την 1η Ιουλίου 1996 7 ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα παπαλίνας στα ύδατα των υποδιαιρέσεων CIEM III b, c, d από σκάφη που φέρουν τη σημαία της Σουηδίας ή είναι νηολογημένα στη Σουηδία, θεωρούνται ότι έχουν εξαντλήσει την ποσόστωση που έχει χορηγηθεί στη Σουηδία για το 1996.

Απαγορεύεται η αλιεία παπαλίνας στα ύδατα των υποδιαιρέσεων CIEM III b, c, d από σκάφη που φέρουν τη σημαία της Σουηδίας ή είναι νηολογημένα στη Σουηδία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Αυγούστου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 330 της 30. 12. 1995, σ. 1.

(4) ΕΕ αριθ. L 144 της 18. 6. 1996, σ. 1.
ΚΑΝΟΝΙΣΜΟΣ (ΕΚ) αριθ. 1593/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για τον καθορισμό των τιμών προσανατολισμού στον τομέα του οίνου για την περίοδο 1996/97

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), και ιδίως το άρθρο 27,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι κατά τον καθορισμό των τιμών προσανατολισμού των διαφόρων τύπων επιτραπέζιου οίνου ενδείκνυται να λαμβάνονται υπόψη οι στόχοι της κοινής γεωργικής πολιτικής 7 ότι η κοινή γεωργική πολιτική έχει ιδιώς ως στόχους να εξασφαλίζει στο γεωργικό πληθυσμό δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές κατά την προσφορά αγαθών στους καταναλωτές 7

ότι, για να επιτευχθούν οι στόχοι αυτοί, είναι πρωταρχικής σημασίας να μην αυξηθεί η απόκλιση που υπάρχει μεταξύ παραγωγής και ζήτησης 7 ότι προς τούτο ενδείκνυται να καθοριστούν για την περίοδο 1996/97 οι τιμές προσανατολισμού στα ίδια επίπεδα με εκείνα της προηγούμενης περιόδου 7

ότι οι τιμές προσανατολισμού πρέπει να καθοριστούν για κάθε τύπο επιτραπέζιου οίνου αντιπροσωπευτικού της κοινοτικής παραγωγής, όπως αυτοί ορίζονται στο παράρτημα III του κανονισμού (ΕΟΚ) αριθ. 822/87,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1996/97, οι τιμές προσανατολισμού για τους επιτραπέζιους οίνους καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για το Συμβούλιο

Ο Πρόεδρος

H. COVENEY

(1) ΕΕ αριθ. L 84 της 27. 3. 1987, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1592/96 (βλέπε σελίδα 31 της παρούσας Επίσημης Εφημερίδας).

(2) ΕΕ αριθ. C 125 της 27. 4. 1996, σ. 47.

(3) ΕΕ αριθ. C 166 της 10. 6. 1996.

(4) ΕΕ αριθ. C 204 της 15. 7. 1996, σ. 57.